Kui ma olin samal õhtul ja veel järgmistel õhtutel kella seitsmeks läinud Kloostri Aita ("Sa tunned ta kohe ära. Tal on pikad hallid juuksed ja kitsehabe, ta näeb välja nagu vana hipi või Jeesus Kristus," õpetas kolleeg.) ja kui olin ära kuulanud kõik jutud, mida Harri mulle rääkis (alustades sellest, et tal oli USA äriviisa kehtetuks kuulutatud ja kommuun tuleb sulgeda, lõpetades sellega, et kahe nädala pärast sõidab ta hoopis Hispaaniasse) --  Mul on üks sõbranna, kellele ma ei julgenud Videviku  taustast rohkem rääkida, aga kes millegipärast saatis, ise midagi teadmata, mulle kirja "Mul on paha tunne selle su mineku suhtes. Sisetunne ütleb, et sa satud sellel reisil hätta."